ESA koto oqo era nai kuri ni itukutuku ni Domo ni Parofisai mai na Lotu i Kavitu ni Lesu Vakarua Mai, ni wiliwili sara yani.
Na veivakatakilakila ni lesu tale mai i Jisu
Wiligusu: ?O koya mo dou qai vakatawa; ni dou sa sega ni kila na tiki ni siga sa lako mai kina na nomudou Turaga.? Maciu 24:42.
Era lewe vuqa era dau taroga de dua e kila na tiki ni siga ena lako mai kina ko Jisu. Eso era kaya ni vakakina, ia e cala kecega. E kaya ko Jisu ni sega ni dua e kila.
?Ia na siga koya kei na tiki ni siga koya sa sega e dua e kila, ko ira na agilosi mai lomalagi era sega ni kila, se ko koya na Luvena, ia ko koya duadua ga na Tamaqu.? Maciu 24:33.
Io, era sa vakaraitaka na veivakatakilakila oqo ni sa voleka sara na lesu mai i Jisu.
E na kena rui voleka e kaya kina na i Vola Tabu ni tautauvata kei na dua sa tu e mata ni katuba. Ia oqo eda sa na vulica mada na veivakatakilakila oqori.
Era dredre na tamata me baleta na lesu tale mai i Jisu
1. Nai vakatakilakila cava e vakaraitaka ko Pita?
?Ni na lako mai ena muri sara eso na dauveivakasewasewani, era na dau vakamurimuria na nodra gagadre ca, ka kaya, e vei na vosa ni yalayala ni na lako tale mai ko koya?? 2 Pita 3:3,4.
Ni da veitalanotaka na lesu tale mai i Jisu e na lewe vuqa era na dredrevaka.
Era sega ni vakabauta.
Na i Vola Tabu e vakatokai ira me ra ?dau veivakasewasewani.? Sa vakayacori nai vakatakilakila oqo. Ka ra lewe levu sara era sa vakayacora tiko. E sega ni dodonu me da vakacala na lesu mai i Karisito.
E vuqa tale tu na veivakatakilakila, ka ra vakaraitaki ni lesu mai i Jisu sa vakataka e dua sa tu e katuba.
Na waqavuka, na waqa levu, motoka kei na vuqa na veika vovou
2. Na veika talei cava e na yaco ni bera ni lako mai ko Jisu?
?Ia ko iko Taniela mo maroroya na Vosa, ka dregata nai vola, me yaco mada na kena i vakataotioti, era na veiciciyaki na lewe vuqa, ka na vakalevutaki talega na vuku.? Taniela 12:4.
Sa dua na veisau levu e yaco e na 150 na yabaki sa oti. Na veilakoyaki e liu sa rui ka berabera sara. Era dau taubale ga se vodo ose se kameli.
Ena dau taura e dua na gauna balavu. Ia, sa qai levu na veika vovou e cakava na tamata me vakatotolotaka na veilakoyaki me vaka na basikeli, motoka, sitima ni vanua, waqa vakaidini kei na waqa vuka.
Sa noqu masu me vukei keda na Kalou ena noda wilika, vakabauta ka muria na nona vosa.
Ena qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn